ผมถูกเรียกว่านักล่าพายุหมุนทอร์นาโด
เมื่อลมแรงขึ้นและสภาพแวดล้อมเหมาะสม
ผมโดดขึ้นรถและไล่ตามพายุรุนแรง
คนหาว่าผม "บ้าไปแล้ว" ใช่ไหม แต่จริง ๆ นะ ผมไล่ล่าพายุเพื่อศึกษาพวกมัน
ผมอยากแบ่งปันสิ่งที่ผมรู้ให้คุณฟัง
ทอร์นาโดคือล้ำอากาศหมุนเร็วที่ก่อตัวขึ้นในพายุ
ที่เชื่อมกับพื้นดินผ่านกรวยของเมฆ
เมื่อมันเกิดขึ้น พวกมันจะทำลายล้างพื้นโลก
ก่อให้เกิดภัยคุกคามชีวิตและทรัพย์สิน
ด้วยเหตุนี้ จึงมีงานวิจัยมากมาย เกี่ยวกับปรากฏการณ์ดังกล่าว
แต่ความจริงก็คือ เรายังไม่รู้อีกมากว่า ทอร์นาโดนั้นก่อตัวขึ้นได้อย่างไร
สภาวะที่อาจก่อให้เกิดทอร์นาโดลูกหนึ่งขึ้น
อาจไม่ทำเกิดลูกทอร์นาโดลูกอื่น ๆ
แต่เรามีความรู้มากขึ้น ตั้งแต่เริ่มมีการบันทึก เกี่ยวกับทอร์นาโดเป็นครั้งแรก
เช่น วิธีการสังเกตสัญญาณการเกิดทอร์นาโด
จะไปผจญภัยด้วยกันไหมล่ะ
ทอร์นาโดเริ่มต้นจากพายุฝนฟ้าคะนอง แต่มันไม่ใช่พายุฝนฟ้าคะนองทั่ว ๆ ไป
นี่เป็นพายุกำลังแรงและสูงตระหง่าน ที่เรียกว่า ซูเปอร์เซลล์
ที่มีความสูงมากกว่า 50,000 ฟุต และพวกมันนำมาซึ่งลมที่รุนแรง
ลูกเห็บยักษ์ บางทีก็มีน้ำท่วม แล้วก็ฟ้าแลบฟ้าร้องด้วย
พายุจำพวกนี้เป็นพายุที่ก่อให้เกิดทอร์นาโด
แต่ก็ต่อเมื่อมีเงื่อนไขเฉพาะอื่น ๆ อยู่ด้วย
ซึ่งเป็นเบาะแสที่เราสามารถวัดได้ เมื่อเราพยากรณ์พายุ
อากาศที่ลอยตัวขึ้นเป็นปัจจัยแรก ที่จำเป็นต่อการเกิดทอร์นาโด
พายุใด ๆ ก็ตามก่อตัวขึ้น เมื่อเกิดการควบแน่น
ซึ่งเป็นผลพลอยได้จากเมฆ
การควบแน่นปลดปล่อยความร้อน
และความร้อนก็กลายเป็นพลังงาน ที่ขับเคลื่อนมวลอากาศให้ลอยตัวขึ้น
ยิ่งมีการควบแน่นมาก และการเติบโตของกลุ่มเมฆพายุมากเท่าไร
กระแสอากาศที่ลอยตัวขึ้น ก็ยิ่งมีกำลังแรงมากเท่านั้น
ในซูเปอร์เซลล์ มวลอากาศที่ลอยขึ้นนี้ มีกำลังแรงมากเป็นพิเศษ
เมื่ออากาศเคลื่อนตัวขึ้น มันอาจเปลี่ยนทิศทาง และเคลื่อนตัวรวดเร็วมากยิ่งขึ้น
ในที่สุด ที่ฐานของพายุ ถ้ามีความชื้นอยู่มาก
ก็จะเกิดฐานเมฆขนาดยักษ์
ซึ่งจะเกิดเป็นแหล่งพลังให้ทอร์นาโดต่อไป
เมื่อสิ่งทั้งหมดเหล่านี้เข้าที่เข้าทาง กระแสลมวนอาจพัฒนาขึ้นภายในพายุ
และก่อเกิดลำอากาศหมุนที่กว้างและสูง ที่จากนั้นจะดึงตัวขึ้นทางด้านบน
เราเรียกว่ามัน เมโซไซโคลน
อากาศภายนอกที่เย็นแห้งและเคลื่อนลงมา
เริ่มหุ้มห่อรอบ ๆ ด้านหลังของเมโซไซโคลนนี้
ทำให้เกิดสิ่งที่เรียกว่า กระแสลมด้านหลังที่พัดลงด้านหลัง
สถานการณ์ไม่ปกตินี้ ก่อให้เกิดความแตกต่าง อย่างมากระหว่างอุณหภูมิ
ภายในเมโซไซโคลนและอากาศภายนอก
ทำให้เกิดระดับความไม่เสถียร ที่ทำให้ทอร์นาโดเติบโต
จากนั้นด้านล่างของเมโซไซโคลนเริ่มบีบรัดตัว
เร่งความเร็วลมให้สูงยิ่งขึ้น
ถ้า และถ้านี้สำคัญมาก ถ้ากรวยอากาศนี้เคลื่อนตัวลงมา
สู่ฐานเมฆที่ชุ่มชื้นและมีขนาดใหญ่ ทางด้านล่างของพายุหลัก
มันดูดเมฆเข้าไปแล้วเปลี่ยนมัน ให้กลายเป็นกำแพงหมุนวนของเมฆ
ที่เชื่อมระหว่างพายุที่สร้างมันขึ้นมากับพื้นโลก
วินาทีที่ลำเมฆหมุนวนนั้นแตะพื้น
มันจะกลายเป็นทอร์นาโด
ทอร์นาโดส่วนใหญ่มีขนาดเล็กและอายุสั้น มันสร้างลมความเร็ว 65-110 ไมล์ต่อชั่วโมง
แต่ทอร์นาโดบางลูกอยู่ได้นานเป็นชั่วโมง และสร้างลมที่มีความเร็ว 200 ไมล์ต่อชั่วโมง
พวกมันสวยงามแต่ก็น่าสะพรึงกลัว
โดยเฉพาะเมื่อคุณหรือเมืองของคุณ อยู่ในทางผ่านของทอร์นาโด
ในกรณีนั้น ไม่มีใครหรอก แม้แต่นักล่าทอร์นาโดอย่างผมก็ตาม
ที่จะอยากนั่งเชยชมมัน
เช่นเดียวกับสิ่งอื่น ๆ ทอร์นาโดก็มีจุดสิ้นสุดเหมือนกัน
เมื่อความแตกต่างของอุณหภูมินั้นหายไป และเมื่อสภาวะแวดล้อมเริ่มเสถียร
หรือเมื่อความชื้นในอากาศเริ่มแห้งไป
พายุที่เคยกระหน่ำดุเดือดก็เริ่มเสียศูนย์ และดึงทอร์นาโดกลับเข้ามาภายใน
ถึงแม้ว่าจะเป็นเช่นนั้น นักอุตุนิยมวิทยา และนักล่าพายุอย่างผมก็ยังคงเฝ้าระวัง
และรอดูว่าพายุจะปล่อยทอร์นาโด ออกมาอีกครั้งหรือไม่